
DR 31.3.2011 5 

 
3. Datuk Bung Moktar bin Radin [Kinabatangan] minta Menteri Kemajuan Luar 
Bandar dan Wilayah menyatakan: 

(a) cadangan pelaksanaan Projek Naik Taraf Jalan Kampung Sinar 
Jaya, Kinabatangan yang rosak teruk serta sukar untuk dilalui 
oleh masyarakat setempat dan peruntukan khusus bagi 
menyediakan pemasangan wayar dalaman rumah (internal 
wiring) rumah-rumah penduduk miskin di daerah Kinabatangan; 
dan 

(b) langkah kerajaan dalam mengeluarkan masyarakat luar bandar 
daripada kepompong kemiskinan secara jangka panjang.  

 

Timbalan Menteri Kemajuan Luar Bandar dan Wilayah I [Dato’ Haji Hasan bin 
Malek]: Terima kasih Tuan Yang di-Pertua dan sahabat Yang Berhormat yang sepanjang 
masa begitu prihatin kepada hal-hal yang berhubung kait dengan masalah di kawasan. 
Tahniah Yang Berhormat.  

Untuk makluman Yang Berhormat, kementerian telah menyenaraikan projek naik 
taraf Kampung Sinar Jaya, Kinabatangan di bawah rolling plan kedua iaitu dalam 
Rancangan Malaysia Kesepuluh bagi Program Jalan Luar Bandar (JALB) dan 
pelaksanaannya dijangka akan dimulakan pada tahun 2013.  

Berhubung dengan peruntukan khusus bagi menyediakan pemasangan wayar 
dalaman rumah, untuk makluman Yang Berhormat, skop Projek Bekalan Elektrik Luar 
Bandar (BELB) kementerian melibatkan pembinaan talian penghantaran dan talian 
pengagihan sehingga ke had maksimum 33 kV termasuk talian perkhidmatan ke rumah 
pengguna. Pendawaian dalam rumah tidak termasuk dalam skop BELB yang dilaksanakan 
oleh kementerian.  

Walau bagaimanapun, perkara ini telah dibincangkan dalam mesyuarat NKRA 
Leadership Team (NLT) infrastruktur luar bandar pada 21 Februari 2011. Sabah Electricity 
Sdn. Bhd. (SESB) telah bersetuju untuk menyediakan peruntukan sebanyak RM5 juta 
sebagai permulaan untuk membiayai kos pendawaian dalam rumah di negeri Sabah melalui 
program Assisted Rural Wiring Scheme (ARWS). 

■1020 

 Melalui skim ARWS ini, pendawaian dalam rumah akan dilaksanakan oleh vendor 
yang dilantik oleh SASB dan had pembiayaan adalah terhad kepada RM510 setiap rumah. 
Pengguna bertanggungjawab untuk membayar semula kepada SASB selama 24 bulan 
secara ansuran. Tuan Yang di-Pertua, soalan yang kedua kerajaan komited dalam usaha 
untuk mengurangkan kadar kemiskinan negara dan telah menetapkan sasaran 
pengurangan kemiskinan kepada tahap 2.8 peratus pada akhir tempoh Rancangan 
Malaysia Kesembilan. Secara dasarnya, langkah-langkah utama dalam menangani isu 
kemiskinan adalah seperti berikut; 

(i) memperkukuh dan memantapkan lagi pelaksanaan program-
program sedia ada di bawah Skim Pembangunan Kesejahteraan 
Rakyat (SPKR) dengan memberi tumpuan yang lebih besar 
kepada projek-projek peningkatan pendapatan, Program Kursus 
Latihan Kemahiran dan penyediaan tempat kediaman yang lebih 
selesa dan selamat; 

(ii) memperkukuh dan meningkatkan lagi keberkesanan sistem 
penyampaian program-program pembasmian kemiskinan melalui 
penubuhan fokus group, membasmi kemiskinan di peringkat 
nasional, negeri dan daerah yang akan berperanan dalam 
menyelia perancangan, pelaksanaan, dan pemantauan serta 
penyaluran peruntukan bagi program atau projek pembasmi 
kemiskinan; 



3. Datuk Bung Moktar bin Radin [Kinabatangan] minta Menteri Kemajuan Luar Bandar dan Wilayah menyatakan: (a) cadangan pelaksanaan Projek Naik Taraf Jalan Kampung Sinar Jaya, Kinabatangan yang rosak teruk serta sukar untuk dilalui oleh masyarakat setempat dan peruntukan khusus bagi menyediakan pemasangan wayar dalaman rumah (internal wiring) rumah-rumah penduduk miskin di daerah Kinabatangan; dan (b) langkah kerajaan dalam mengeluarkan masyarakat luar bandar daripada kepompong kemiskinan secara jangka panjang. Timbalan Menteri Kemajuan Luar Bandar dan Wilayah I [Dato' Haji Hasan bin Malek]: Terima kasih Tuan Yang di-Pertua dan sahabat Yang Berhormat yang sepanjang masa begitu prihatin kepada hal-hal yang berhubung kait dengan masalah di kawasan. Tahniah Yang Berhormat. Untuk makluman Yang Berhormat, kementerian telah menyenaraikan projek naik taraf Kampung Sinar Jaya, Kinabatangan di bawah rolling plan kedua iaitu dalam Rancangan Malaysia Kesepuluh bagi Program Jalan Luar Bandar (JALB) dan pelaksanaannya dijangka akan dimulakan pada tahun 2013. Berhubung dengan peruntukan khusus bagi menyediakan pemasangan wayar dalaman rumah, untuk makluman Yang Berhormat, skop Projek Bekalan Elektrik Luar Bandar (BELB) kementerian melibatkan pembinaan talian penghantaran dan talian pengagihan sehingga ke had maksimum 33 kV termasuk talian perkhidmatan ke rumah pengguna. Pendawaian dalam rumah tidak termasuk dalam skop BELB yang dilaksanakan oleh kementerian. Walau bagaimanapun, perkara ini telah dibincangkan dalam mesyuarat NKRA Leadership Team (NLT) infrastruktur luar bandar pada 21 Februari 2011. Sabah Electricity Sdn. Bhd. (SESB) telah bersetuju untuk menyediakan peruntukan sebanyak RM5 juta sebagai permulaan untuk membiayai kos pendawaian dalam rumah di negeri Sabah melalui program Assisted Rural Wiring Scheme (ARWS). #1020 Melalui skim ARWS ini, pendawaian dalam rumah akan dilaksanakan oleh vendor yang dilantik oleh SASB dan had pembiayaan adalah terhad kepada RM510 setiap rumah. Pengguna bertanggungjawab untuk membayar semula kepada SASB selama 24 bulan secara ansuran. Tuan Yang di-Pertua, soalan yang kedua kerajaan komited dalam usaha untuk mengurangkan kadar kemiskinan negara dan telah menetapkan sasaran pengurangan kemiskinan kepada tahap 2.8 peratus pada akhir tempoh Rancangan Malaysia Kesembilan. Secara dasarnya, langkah-langkah utama dalam menangani isu kemiskinan adalah seperti berikut; (i) memperkukuh dan memantapkan lagi pelaksanaan program- program sedia ada di bawah Skim Pembangunan Kesejahteraan Rakyat (SPKR) dengan memberi tumpuan yang lebih besar kepada projek-projek peningkatan pendapatan, Program Kursus Latihan Kemahiran dan penyediaan tempat kediaman yang lebih selesa dan selamat; (ii) memperkukuh dan meningkatkan lagi keberkesanan sistem penyampaian program-program pembasmian kemiskinan melalui penubuhan fokus group, membasmi kemiskinan di peringkat nasional, negeri dan daerah yang akan berperanan dalam menyelia perancangan, pelaksanaan, dan pemantauan serta penyaluran peruntukan bagi program atau projek pembasmi kemiskinan;